Publication: Magyar Közlöny
Issue: MK-1999-103 (Year: 1999, Number: 103)
Era: 1990-2004
Section: a 44/1999. (XI. 18.) OM rendelethez
Paragraph Index: 536

6. Az ismeretek ellenőrzési rendszere Az ellenőrzési rendszer a tantervben előírt, részben egymásra épülő, részben egymástól független aláírások megszerzéséből, beszámolók és kollokviumok letételéből, a szakdolgozat elkészítéséből és annak záróvizsgán való megvédéséből tevődik össze. 6.1. A hallgatóknak írásbeli kollokvium, illetve beszámoló formájában kell számot adniuk tudásukról. 6.2. A szakdolgozat A szakdolgozat olyan kisállatgyógyászati témájú szakmai feladat megoldása, amellyel a hallgató bizonyítja, hogy tájékozott a választott téma szakirodalmában és alkalmazási gyakorlatában, önállóan képes a tanult ismeretanyag szintetizálására és alkotó alkalmazására. 6.3. A záróvizsga 6.3.1. A záróvizsgára bocsátás feltétele: szemeszterenként minden tárgyból a felelős előadók által összeállított írásbeli vagy szóbeli kollokviumon való megfelelés (minősítése: kiválóan megfelelt, megfelelt, nem felelt meg), a 6. szemeszter után klinikai gyakorlatok letöltése, a szakdolgozat benyújtása és annak a bírálók által történő elfogadása. Az oklevél megszerzésének feltétele továbbá a Klinikus Állatorvos Egyesület Kisállat Szekciójának legalább két országos konferenciáján és egy, az Egyesület által elismert nemzetközi jellegű továbbképzésen való igazolt részvétel. 6.3.2. A tanulmányok sikeres lezárását követően a szakdolgozat szóbeli megvédéséből és — a szakiránynak megfelelően — komplex szóbeli vizsgából álló záróvizsgára kerül sor. 6.3.3. Az oklevél minősítését a félév végi írásbeli vizsgák és a komplex záróvizsga eredményeinek egyszerű számtani átlaga adja.

Source: https://magyarkozlony.hu/hivatalos-lapok/f75b011233a9738dfb92c840dd4ac982c7f3ba76/dokumentumok/d17813938e207e5f43f549c87947f6e1fa7fa001/letoltes